Ir-Regolament tal-Kummissjoni (KE) Nru 1413/2001
tat-12 ta’ Lulju 2001
li jemenda għas-sitt darba r-Regolament (KE) Nru 785/95 li jistipula regoli dettaljati għall-applikazzjoni tar-Regolament tal-Kunsill (KE) Nru 603/95 dwar l-organizzazzjoni komuni tas-suq ta’ l-għalf imnixxef
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jwaqqaf il-Komunità Ewropea,
Wara li kkonsidrat ir-Regolament tal-Kunsill (KE) Nru 603/95 tal-21 Frar 1995 dwar l-organizzazzjoni komuni tas-suq fl-għalf imnixxef [1], kif l-aħħar emendat bir-Regolament (KE) Nru 1347/95 [2], u b’mod partikolari l-Artikolu 18 tiegħu,
Billi:
(1) It-tielet inċiż ta’ l-Artikolu 2(1)(a) tar-Regolament tal-Kummissjoni (KE) Nru 785/95 tas-6 April 1995 li jistipula regoli dettaljati għall-applikazzjoni tar-Regolament tal-Kunsill (KE) Nru 603/95 dwar l-organizzazzjoni komuni tas-suq fl-għalf imnixxwf [3], kif l-aħħar emendat bir-Regolament (KE) Nru 676/1999 [4], jipprovdi li l-pjanti sħaħ, maħsuda meta jkunu ħodor b’qamħ li jkun għadu ma sarx, taċ-ċereali elenkati fil-punt 1 ta’ l-Anness I li jinsab mar-Regolament tal-Kunsill (KEE) Nru 1765/92 [5] u li jkunu ġew ikkoltivati fuq art li ma kienitx ġiet dikjarata fl-applikazzjoni għal għajnuna għaż-żona bil-għan li għall-iskop ta’ l-għajnuna għall-prodotti tar-raba’ li jinħarat kif hemm provdut f’dak ir-Regolament huma meqjusa bħala "għalf imnixxef" sabiex jiġi evitat li l-għajnuna titħallas darbtejn fuq l-istess biċċiet ta’ l-art.
(2) Ir-Regolament fuq imsemmi (KEE) Nru 1765/95 ġie mħassar u sostitwit bir-Regolament tal-Kunsill (KE) Nru 1251/1999 [6].
(3) Ir-Regolament (KE) Nru 785/95 għandu għalhekk jiġi hekk emendat.
(4) Il-miżuri li hemm provdut dwarhom f’dan ir-Regolament huma skond l-opinjoni tal-Kumitat ta’ Tmexxija għall-Għalf Niexef,
ADOTTAT DAN IR-REGOLAMENT:
L- Artikolu 1
It-tielet inċiż ta’ l-Artikolu 2(1)(a) tar-Regolament (KE) Nru 785/95 huwa sostitwit b’dan li ġej:
"- pjanti sħaħ, maħsuda meta jkunu ħodor b’qamħ li jkun għadu ma sarx, taċ-ċereali elenkati fil-punt 1 ta’ l-Anness I li jinsab mar-Regolament tal-Kunsill (KE) Nru 1251/1999 [7] u li jkunu ġew koltivati fuq art li ma tkunx ġiet dikjarata fl-applikazzjoni għall-għajnuna għaż-żona bil-għan li l-għajnuna għall-prodotti tar-raba’ li jinħarat li hemm provdut dwarha f’dak ir-Regolament,"
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-12 Lulju 2001.